Cei mai buni jucători de la Euro 2020. Cum arată echipa turneului aleasă de UEFA.
UEFA a anunţat echipa celor mai buni jucători de la turneul final. Italia, câştigătoarea Campionatului European, are cei mai mulţi jucători în primul "11" – cinci. Printre experţii care au ales echipa se numără şi românul Cosmin Contra.
UEFA a anunţat echipa celor mai buni jucători de la Campionatul European, încheiat duminică seară cu victoria Italiei, la penalty-uri, împotriva Angliei.Fără nicio surpriză, Italia oferă şi cei mai mulţi jucători, cinci: Donnarumma, Bonucci, Spinazzola, Jorginho şi Chiesa.Cei mai buni jucători de la Euro 2020: Donnarumma (Italia) – Kyle Walker (Anglia), Bonucci (Italia), Harry Maguire (Anglia), Spinazzola (Italia)- Pierre-Emile Hojbjerg (Danemarca), Jorginho (Italia), Pedri (Spania) – Federico Chiesa (Italia), Lukaku (Belgia), Sterling (Anglia).Echipa a fost aleasă de experţii UEFA, printre care se numără nume important precum Esteban Cambiasso, Fabio Capello, Aitor Karanka, Robbie Keane, David Moyes, dar şi fostul selecţioner al României, Cosmin Contra.Gianluigi Donnarumma, portarul Italiei, a fost desemnat cel mai bun jucător de la EURO 2020.